*Lēmuma projekts*

**Par Cēsu novada domes 2025. gada 24 . jūlija saistošo**

**noteikumu Nr.\_ “Grozījumi Cēsu novada domes 2024. gada 18. jūlija saistošajos noteikumos Nr.19 „ Par atvieglojumu piemērošanu nekustamā īpašuma nodokļa maksātājiem Cēsu novadā”” apstiprināšanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ziņo:  A.Zerne, Finanšu pārvaldes vadītāja

Cēsu novada dome 2024. gada 18. jūlijā apstiprināja saistošos noteikumus Nr. 19 “Par atvieglojumu piemērošanu nekustamā īpašuma nodokļa maksātājiem Cēsu novadā” (turpmāk – Saistošie noteikumi). Esošajos saistošajos noteikumos nav ietverts regulējums attiecībā uz gadījumiem, kad nekustamais īpašums vai tā daļa, kuru lieto vai iznomā komercdarbības veikšanai, atrodas pie ielas (ceļa), kurā pašvaldība veic pārbūves darbus. Pārbūves darbu veikšana var būtiski ierobežot uzņēmējdarbības iespējas – tostarp piekļuvi īpašumam klientiem, preču piegādi un ikdienas darbības nodrošinājumu –, kas savukārt rada tiešus saimnieciskus zaudējumus komersantiem. Regulējums papildināts ar atvieglojumu personai par nekustamo īpašumu, kas atrodas valsts nozīmes pilsētbūvniecības pieminekļa „Cēsu pilsētas vēsturiskais centrs” teritorijā vai iekļauts “Valsts aizsargājamo kultūras pieminekļu sarakstā”, vai vietējas nozīmes kultūrvēsturisko objektu sarakstā, un kuras ir ieguldījušas savus līdzekļus ēku pārbūvē vai restaurēšanā vairāk kā 100 000 EUR apmērā un par atvieglojumu par publiskām ēkām, kurās izveidotas civilās aizsardzības prasībām atbilstošas patvertnes.

Līdz ar to sagatavoti grozījumi saistošajos noteikumos, lai rastu iepriekš minētajos gadījumos piešķirt atvieglojumus, tā nodrošinot samērīgumu, prognozējamību un vienlīdzīgu attieksmi uzņēmējdarbības veicēju vidū.

Pamatojoties uz likuma „Par nekustamā īpašuma nodokli” 5.panta1*.*1 daļu, trešo daļu un ceturto daļu, ņemot vērā Cēsu novada domes Finanšu komitejas 17.07.2025. atzinumu (protokols Nr.7), Cēsu novada dome, ar \_ balsīm - par ( ) , pret ( ), atturas ( ), nolemj:

1. Apstiprināt Cēsu novada domes 2025. gada 24. jūlija saistošos noteikumus Nr.\_ “Grozījumi Cēsu novada domes 2024. gada 18. jūlija saistošajos noteikumos Nr.19 „ Par atvieglojumu piemērošanu nekustamā īpašuma nodokļa maksātājiem Cēsu novadā” saskaņā ar pielikumu.

Pielikums

Cēsu novada domes

24.07.2025. lēmumam Nr.\_\_\_

APSTIPRINĀTI

 ar Cēsu novada domes

24.07.2025. lēmumu Nr.\_\_\_\_

**SAISTOŠIE NOTEIKUMI**

Cēsīs, Cēsu novadā

2025. gada 24 .jūlijā Nr.

**Grozījumi Cēsu novada domes 2024. gada 18. jūlija saistošajos noteikumos Nr. 19**

**“Par atvieglojumu piemērošanu nekustamā īpašuma nodokļa maksātājiem Cēsu novadā”**

|  |  |
| --- | --- |
|  | Izdoti saskaņā ar likuma „Par nekustamā īpašuma nodokli” 5.pantatrešo daļu |

Izdarīt Cēsu novada domes 2024.gada 18. jūlija saistošajos noteikumos Nr.18 „Par atvieglojumu piemērošanu nekustamā īpašuma nodokļa maksātājiem Cēsu novadā” šādus grozījumus:

1. Izteikt 3.3. apakšpunktu kolonnā “ Nodokļu maksātāju kategorija” šādā redakcijā :

“Personai, kurai ir kopīga deklarētā dzīvesvieta ar personu ar I vai II grupas invaliditāti vai ar AES avārijas seku likvidēšanas rezultātā cietušu personu ”

1. Izteikt 3.2. -3.5. apakšpunktos kolonnā “Atvieglojuma piešķiršanas nosacījumi un objekts, par kuru tiek piešķirti atvieglojumi” 3. punktu šādā redakcijā: “3.Atvieglojumu par saistošo noteikumu 1.5. apakšpunktā minēto objektu piešķir personām, kuras ir nodokļu maksātāji par ēku (vai tās daļu), kas atrodas uz minētās zemes vienības vai ir funkcionāli saistīta ar to, proporcionāli ēkas daļai.”;
2. Izteikt 3.6. - 3.8. apakšpunktos kolonnā” Atvieglojuma piešķiršanas nosacījumi un objekts, par kuru tiek piešķirti atvieglojumi “ 2. punktu šādā redakcijā:

“2. Uz taksācijas gada 1. janvāri personai vai tās laulātajam ir pienākums būt deklarētai kopā ar bērniem nekustamajā īpašumā, par kuru tiek piešķirts atvieglojums, izņemot ar aizbildnībā un audžuģimenē ievietotiem bērniem (bērnu).”

1. Aizstāt 3.13.apakšpunktā kolonnā ”Atvieglojuma piešķiršanas nosacījumi un objekts, par kuru tiek piešķirti atvieglojumi” 2.1 apakšpunktā skaitli “10” ar “3”.
2. Izteikt 3.17.apakšpunktu kolonnā “Nodokļu maksātāju kategorija “šādā redakcijā : “Bioloģiskās lauksaimniecības kontroles sistēmā reģistrētiem saimnieciskās darbības veicējiem, kuru īpašumā tiesiskā valdījumā, vai lietojumā (pašvaldības īpašumiem uz nomas līguma pamata) ir lauksaimniecībā izmantojamā zeme, uz kuras tiek veikta bioloģiskās lauksaimniecības produktu primārā ražošana.”
3. Aizstāt visos noteikumos vārdus „31. marts” (attiecīgā locījumā) ar vārdiem „31. janvāris” (attiecīgā locījumā).
4. Papildināt noteikumus ar 3.19., 3.20. un 3.21 apakšpunktu šādā redakcijā:

|  |  |  |  |
| --- | --- | --- | --- |
| Apakšpunkts | Nodokļu maksātāja kategorija | Atvieglojuma apmērs | Atvieglojuma piešķiršanas nosacījumi un objekts, par kuru tiek piešķirti atvieglojumi |
| 3.19 | Personai par nekustamo īpašumu vai tā daļu, kuru lieto vai iznomā komercdarbības veikšanai, gadījumā, ja īpašums piekļaujas ielai (ceļam), kur pašvaldība veic ielu (ceļu) pārbūvi/rekonstrukciju | 50% | 1.Objekti, par kuriem piešķir atvieglojumu: ēkas un zeme.2.Nodokļa maksātājs katru gadu no 1.novembra līdz 15. decembrim, vai vienu mēnesi pēc tam, kad faktiski ir pabeigti ielas (ceļa) pārbūves/rekonstrukcijas darbi, iesniedz :2.1.iesniegumu par nekustamā īpašuma nodokļa atvieglojuma piešķiršanu, norādot nodokļa atvieglojuma veida 3.19. apakšpunktu;2.2.Aizpildītu un parakstītu De minimis veidlapu;2.3. apliecinājumu par to, ka attiecīgās ielas (ceļa) pārbūves/rekonstrukcijas laikā īpašumā tiek veikta saimnieciska darbība.3. nodokļa atvieglojums piešķirams par taksācijas gada sešiem mēnešiem, ja ielu (ceļu) pārbūves termiņš taksācijas gadā ir ne mazāks par trim mēnešiem un nepārsniedz sešus mēnešus. Nodokļa atvieglojums piešķirams par visu taksācijas gadu, ja, ielu (ceļu) pārbūves termiņš taksācijas gadā pārsniedz sešus mēnešus .4. Nodokļa atvieglojumus nepiešķir, ja nodokļa maksātājam nodokļa atvieglojumu piešķiršanas izskatīšanas brīdī ir pašvaldības budžetā ieskaitāmo nodokļu vai nomas maksas parādi pašvaldībai, un VID administrēto nodokļu (nodevu) parāda kopsumma pārsniedz 150,00 EUR. |
| 3.20 | Personai par nekustamo īpašumu, kas atrodas valsts nozīmes pilsētbūvniecības pieminekļa „Cēsu pilsētas vēsturiskais centrs” teritorijā vai iekļauts “Valsts aizsargājamo kultūras pieminekļu sarakstā”, vai vietējas nozīmes kultūrvēsturisko objektu sarakstā, un kura ir ieguldījusi savus līdzekļus ēku pārbūvē vai restaurēšanā vairāk kā 100 000 *euro* apmērā | 70% | 1.Objekti, par kuriem piešķir atvieglojumu: ēkas.2.Nodokļu maksātājs gada laikā pēc pārbūvētās/restaurētās ēkas nodošanas ekspluatācijā, būvniecības pabeigšanas iesniedz :2.1 iesniegumu par nekustamā īpašuma nodokļa atvieglojuma piešķiršanu, norādot nodokļa atvieglojuma veida 3.20. apakšpunktu;2.2 Aizpildītu un parakstītu De minimis veidlapu (saimnieciskās darbības veicēji);2.3 Pieņemšanas aktu par būves nodošanu ekspluatācijā vai citus ieguldīto līdzekļu apliecinošus dokumentus (ja notiek vienkāršotā būvniecība, bez būvatļaujas)3. Nodokļa atvieglojums piešķirams par trim gadiem, sākot ar nākamo mēnesi pēc iesnieguma saņemšanas.4. Nodokļa atvieglojumus nepiešķir, ja nodokļa maksātājam nodokļa atvieglojumu piešķiršanas izskatīšanas brīdī ir pašvaldības budžetā ieskaitāmo nodokļu vai nomas maksas parādi pašvaldībai ,un VID administrēto nodokļu (nodevu) parāda kopsumma pārsniedz 150,00 EUR. |
| 3.21. | Nodokļa maksātājam par publiskām ēkām, kurās izveidotas civilās aizsardzības prasībām atbilstošas patvertnes | 50% | 1.Objekts, par ko piešķir atvieglojumu: ēka.2.Nodokļu maksātājs gada laikā pēc ēkas nodošanas ekspluatācijā, būvniecības pabeigšanas iesniedz :2.1 iesniegumu par nekustamā īpašuma nodokļa atvieglojuma piešķiršanu, norādot nodokļa atvieglojuma veida 3.21. apakšpunktu;2.2 Aizpildītu un parakstītu De minimis veidlapu ( saimnieciskās darbības veicēji );2. Atvieglojumu piešķir, pamatojoties uz kompetentās iestādes atzinumu par objekta atbilstību atvieglojumu piešķiršanas nosacījumiem.3. Piešķirto atvieglojumu maksimālo apmēru nosaka, reizinot civilās aizsardzības prasībām atbilstošo patvertņu platību ēkā ar vidējām izbūves izmaksām par kvadrātmetru, par ko informāciju sniedz Cēsu novada būvvalde4. Atvieglojumus piešķir, sākot ar nākamo kalendāro mēnesi pēc tam, kad nekustamais īpašums atbilst atvieglojumu piešķiršanas nosacījumiem un iesnieguma saņemšanas, un izbeidzas ar nākamo kalendāro mēnesi pēc tam, kad zudis atvieglojumu piešķiršanas pamats. |

1. Izteikt 11.punktu šādā redakcijā:

“Šo noteikumu 3.1.–3.8.; 3.17. un 3.18. apakšpunktā noteiktajos gadījumos personu atbilstību saistošo noteikumu nosacījumiem izvērtē un administratīvu aktu – nekustamā īpašuma nodokļa maksāšanas paziņojumu vai lēmumu par nekustamā īpašuma nodokļa atvieglojumu piešķiršanu vai atteikumu pieņem Finanšu pārvaldes nekustamā īpašuma nodokļa ekonomists.”

1. Izteikt 12. punktu šādā redakcijā :

“ 12.Šo noteikumu 3.9.–3.16.; 3.19. un 3.20., 3.21 apakšpunktā noteiktajos gadījumos personu atbilstību saistošo noteikumu nosacījumiem izvērtē Finanšu pārvaldes nekustamā īpašuma nodokļa ekonomists un lēmumu par nekustamā īpašuma nodokļa atvieglojumu piešķiršanu vai atteikumu pieņem Cēsu novada pašvaldības izpilddirektors.”

Pielikums

Cēsu novada domes

24.07.2025. lēmumam Nr.\_

**Grozījumi Cēsu novada domes 2024. gada 18. jūlija saistošajos noteikumos Nr. 19**

**“Par atvieglojumu piemērošanu nekustamā īpašuma nodokļa maksātājiem Cēsu novadā”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Mērķis un nepieciešamības pamatojums   | 1. Esošajos saistošajos noteikumos nav ietverts regulējums attiecībā uz gadījumiem, kad nekustamais īpašums vai tā daļa, kuru lieto vai iznomā komercdarbības veikšanai, atrodas pie ielas (ceļa), kurā pašvaldība veic pārbūves darbus. Pārbūves darbu veikšana var būtiski ierobežot uzņēmējdarbības iespējas – tostarp piekļuvi īpašumam klientiem, preču piegādi un ikdienas darbības nodrošinājumu.2. Ietverts jauns atvieglojums personai par nekustamo īpašumu, kas atrodas valsts nozīmes pilsētbūvniecības pieminekļa „Cēsu pilsētas vēsturiskais centrs” teritorijā vai iekļauts “Valsts aizsargājamo kultūras pieminekļu sarakstā”, vai vietējas nozīmes kultūrvēsturisko objektu sarakstā, un kuras ir ieguldījušas savus līdzekļus ēku pārbūvē vai restaurēšanā vairāk kā 100 000 EUR apmērā.3. Ar Grozījumiem tiek paredzēta jauna atvieglojumu kategorija – nodokļa maksātājam par publiskām ēkām, kurās izveidotas civilās aizsardzības prasībām atbilstošas patvertnes. 2025.gada 3. jūlijā spēkā stājās [izmaiņas](https://likumi.lv/ta/id/361301-grozijumi-civilas-aizsardzibas-un-katastrofas-parvaldisanas-likuma) Civilās aizsardzības un katastrofas pārvaldīšanas likumā, kas paredz, ka no 2027. gada 1. janvāra patvertņu izbūve būs obligāta daudzām jauniecerētām ēkām, kur noteikts, ka pašvaldībām ir tiesības piedalīties patvertņu izbūvē, izveidē vai aprīkošanā, tai skaitā ēkās un telpās, kas pieder privātpersonām. Savukārt Līdz 2025.gada 19. septembrim sabiedriskajai apspriešanai nodots Ministru kabineta [noteikumu projekts “Patvertņu būvnormatīvs LBN 210-24”](https://tapportals.mk.gov.lv/legal_acts/60e50b96-e468-49e9-adaa-baf4c7d0154c). Tā mērķis ir noteikt tehniskās prasības patvertnēm, kuras būtu izmantojamas drošam cilvēku patvērumam militārā uzbrukuma gadījumā un kurās būtu pieejama ilgstošai palikšanai nepieciešamā infrastruktūra.Ņemot vērā minēto un apzinoties, ka patvertnēm ir būtiska ietekme uz iekšējo drošību, Grozījumos savlaicīgi tiek paredzēti atvieglojumi, lai motivētu nodokļa maksātājus iesaistīties patvertņu izveidē un pielāgošanā un tādējādi kompensētu nodokļa maksātāja ieguldījumu sabiedrības drošības mērķiem. |
| 2. Fiskālā ietekme uz pašvaldības budžetu |  ~ 30 000 *euro* |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu piemērošana pozitīvi ietekmēs uzņēmējdarbības vidi un veicinās tās attīstību Cēsu novada administratīvajā teritorijā, kā arī samazinās nodokļa slogu fiziskām personām. Finansiālā ietekme uz uzņēmējdarbības vidi nav precīzi nosakāma.Saistošo noteikumu tiesiskais regulējums attiecināms uz atsevišķām nodokļu maksātāju kategorijām par Cēsu novada administratīvajā teritorijā esošo nekustamā īpašuma nodokļa objektu un nodokļu maksātājiem par īpašumiem.Papildus tam ar Grozījumiem tiks veicināta civilās aizsardzības jomas attīstība Cēsu novadā |
| 4. Ietekme uz administratīvajām procedūrām un to izmaksām | Neietekmē |
| 5. Ietekme uz pašvaldības funkcijām un cilvēkresursiem | Saistošie noteikumi paredzēti Cēsu novada pašvaldības autonomo funkciju izpildei, kā arī citu normatīvo aktu ietvertā pilnvarojuma izpildei.Lai nodrošinātu saistošo noteikumu izpildi, jaunas institūcijas un darba vietas veidot nav nepieciešams. |
| 6. Informācija par izpildes nodrošināšanu | Saistošo noteikumu izpildi nodrošina Cēsu novada Centrālās administrācijas Finanšu pārvaldes nodokļu ekonomisti. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai, paredzot to, kas vajadzīgs minētā mērķa sasniegšanai.Pašvaldības rīcība ir atbilstoša šā brīža ekonomiskai situācijai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešās daļas regulējumam, saistošo noteikumu projekts un tam pievienotais paskaidrojuma raksts tika ievietots pašvaldības mājaslapā www.cesis.lv sadaļā Pašvaldība/Normatīvie akti/Saistošo noteikumu projekti sabiedrības viedokļa noskaidrošanai. Apspriešanas laikā no \_.07.2025 līdz \_.07.2025. \_\_\_\_\_\_\_\_\_\_\_\_\_\_\_\_\_ |